अवांखा में युवकों ने घर के बाहर किए तीन हवाई फायर
युवकोंकी आपसी रंजिश के चलते एक गुट ने शनिवार दोपहर को गांव अवांखा में दूसरे गुट के एक युवक के घर के पास गुंडागर्दी का नंगा नाच करते हुए 3 फायर किए। यहीं नहीं उन्होंने तेजधार हथियारों को लहराते हुए एक घर के कमरे की खिड़की के शीशे भी तोड़ दिए।
गांव वासी और भाजपा वर्कर जॉन मसीह ने बताया कि शनिवार दोपहर करीब 2.30 बजे वह घर के बाहर अपनी गाड़ी के पास खड़ा था। इसी दौरान दो कारों और 7-8 मोटरसाइकिलों पर करीब दो दर्जन युवक चर्च वाली गली में घुस आए। कुछ युवकों ने कपड़े से मुंह ढक रखे थे। रोड से गली की तरफ भागते समय इन हमलावर युवकों ने 2 हवाई फायर किए और गली में उसके कमरे की खिड़कियों को तेजधार हथियारों से तोड़ दिया। बंदूक लिए एक पगड़ीधारी युवक ने भी गली में हवाई फायर कर दिया। उसने बताया कि हमलावर युवकों ने उसके भतीजे असलम का नाम लेकर गाली-गलोज किया। फिर वे बहरामपुर की तरफ भाग गए। घटना की दीनानगर पुलिस को सूचना दी तो एएसपी वरुण शर्मा फोर्स के मौके पर पहुंचे और स्थिति का जायजा लिया।
हमलावरों ने भतीजे का नाम लेकर निकाली गालियां, फिर बहरामपुर भाग गए : जॉन
वहां पहुंचे असलम के दोस्त गांव कोहलियां वासी नवदीप सिंह और अवांखा के सौरभ ने बताया दीनानगर के हरिजन कालोनी और गांव मगराला के कुछ युवकों के साथ उनका करीब ढाई साल पहले झगड़ा हुआ था। बाद में राजीनामा हो गया। पर 2 महीने पहले इन युवकों ने फिर उनसे मारपीट की। एक हफ्ता पहले ही सौरभ के साथ पनियाड़ी गेट के पास मारपीट की। इसको लेकर आज राजीनामा होना था। पर इन्होंने गुंडागर्दी करते हुए हमला करने की कोशिश की
जॉन मसीह ने कहा हवाई फायर और खिड़कियां तोड़ने से इलाके में दहशत बढ़ गई है। (दाएं) सौरभ और उसके दोस्त।
hin_Deva hin_Deva hin_Deva hin_Deva hin_Deva hin_Deva